अब हम गाँव देखना चाहते थे। बहुत छोटा-सा गाँव है जहाँ एक पंचायत भवन है। कुछ भी नि‍र्णय लेना हो ,तो यहाँ लोग बैठकी करते हैं। आम के पेड़ पर टि‍कोरे लगे थे। साल के पेड़ों पर फूल खि‍लने से मधुर सुगंध से महक रहा था वातावरण। एतवा ने कहा- एक चीज दि‍खाता हूँ, आपने कभी नहीं देखा होगा। एक स्था‍न पर गाय-बैल बँधे थे और वहाँ बड़े-बड़े पत्तों वाला घना लता जैसा कोई पौधा था। बताया कि‍ इस पत्ते से ग्रामीण अपनी घोघी या छतरी बनाते हैं। बरसात के दि‍न में इसे ओढ़कर खेतों में काम कि‍या जाता है। ऐसा पत्ता है यह कि‍ इससे पानी पार नहीं होता। इसका नाम गुंगुपत्ता है।